REPUBLIKA SRBIJA

NARODNA SKUPŠTINA

01 Broj 06-2/335-21

29. jul 2021. godine

B e o g r a d

**Z A P I S N I K**

**SEDNICE DESETOG VANREDNOG ZASEDANjA**

**NARODNE SKUPŠTINE REPUBLIKE SRBIJE U DVANAESTOM SAZIVU, ODRŽANE 28. I 29. JULA 2021. GODINE**

Sednica je počela u 10 časova i 20 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 108 narodnih poslanika, a primenom elektronskog sistema za glasanje utvrđeno je da su u sali prisutna 162 narodna poslanika, odnosno da je prisutna većina od ukupnog broja svih narodnih poslanika i da postoje uslovi za rad Narodne skupštine, u skladu sa članom 49. Zakona o Narodnoj skupštini.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Svetozar Andrić, Dušan Bajatović, Arđend Bajrami, Sandra Božić, Jelisaveta Veljković, Mladen Grujić, Tijana Davidovac, Vladimir Đukanović, Milan Đurica, Ninoslav Erić, Marko Zeljug, Krsto Janjušević, Bratislav Jugović, Ana Karadžić, Dragomir Karić, Dejan Kesar, Jovan Kolundžija, Marijana Krajnović, Sanja Lakić, Sofija Maksimović, Vesna Marković, Dragan D. Marković, Dragan M. Marković, Ana Miljanić, Nataša Mihailović–Vacić, Olivera Nedeljković, Milica Nikolić, prof. dr Aleksandra Pavlović Marković, Đuro Perić, Mira Petrović, Ivana Popović, Milena Popović, Katarina Rakić, prof. dr Ljubinko Rakonjac, Života Starčević, prof. dr Goran Tasić, Ivan Tasovac, Smilja Tišma, Toma Fila, Dubravka Filipovski, Adam Šukalo, Ljiljana Kuzmanović-Vujaković, Nikola Kožović, Jelena Kocić i Predrag Milošević.

Narodna skupština je, većinom glasova, usvojila Zapisnik sednice Osmog vanrednog zasedanja Narodne skupštine Republike Srbije u Dvanaestom sazivu, održane 13. i 14. jula 2021. godine (od 171 prisutnog narodnog poslanika, 167 je glasalo za, a četiri nisu glasala).

Predsednik je podsetio da je sednica Desetog vanrednog zasedanja Narodne skupštine Republike Srbije u Dvanaestom sazivu sazvana na Zahtev 236 narodnih poslanika, saglasno članu 106. stav 3. Ustava Republike Srbije, članu 48. stav 3. Zakona o Narodnoj skupštini i članu 249. Poslovnika Narodne skupštine, sa određenim dnevnim redom sadržanim u tom zahtevu.

Tako određen dnevni red je sledeći:

1. **Predlog zakona o izmenama Zakona o kulturi**, koji je podnela Vlada (broj 011-1287/21 od 9. jula 2021. godine),
2. **Predlog zakona o izmeni Zakona o bibliotečko - informacionoj delatnosti**, koji je podnela Vlada (broj 011-1288/21 od 9. jula 2021. godine) i
3. **Predlog zakona o potvrđivanju Odluke Zajedničkog komiteta Sporazuma o slobodnoj trgovini u Centralnoj Evropi Broj 1/2021 o izmeni Aneksa 4 Sporazuma o slobodnoj trgovini u Centralnoj Evropi (CEFTA 2006), kojim se utvrđuje Protokol o definiciji pojma „proizvodi sa poreklom“ i metode administrativne saradnje iz člana 14. st 1. i 3. i ukidanju i zameni Odluka Zajedničkog komiteta Sporazuma o slobodnoj trgovini u Centralnoj Evropi br. 3/2013 i 3/2015**, koji je podnela Vlada (broj 011-1289/21 od 9. jula 2021. godine).

Narodna skupština je, većinom glasova (od 171 prisutnog narodnog poslanika, 169 je glasalo za, a dva nisu glasala), prihvatila predlog narodnog poslanika dr Aleksandra Martinovića da se obavi:

**zajednički načelni pretres o:**

**- Predlogu zakona o izmenama Zakona o kulturi,** koji je podnela Vlada (broj 011-1287/21 od 9. jula 2021. godine) i

**- Predlogu zakona o izmeni Zakona o bibliotečko - informacionoj delatnosti,** koji je podnela Vlada (broj 011-1288/21 od 9. jula 2021. godine).

Predsednik je, saglasno članu 90. stav 1. Poslovnika, obavestio da su pozvani da sednici prisustvuju: Maja Gojković, potpredsednica Vlade i ministar kulture i informisanja, Gordana Čomić, ministar za ljudska i manjinska prava i društveni dijalog i Radovan Jokić i Danijela Vanušić, vršioci dužnosti pomoćnika ministra kulture i informisanja.

Zatim je Narodna skupština prešla na rad po dnevnom redu sednice, odnosno na **zajednički načelni pretres o predlozima zakona iz tačaka 1. i 2. dnevnog reda**.

Predsednik je, saglasno članu 157. stav 2. Poslovnika, otvorio zajednički načelni pretres o:

**- Predlogu zakona o izmenama Zakona o kulturi** i

**- Predlogu zakona o izmeni Zakona o bibliotečko - informacionoj delatnosti.**

Uvodno izlaganje o predlozima zakona podnela je predstavnik predlagača Gordana Čomić, ministar za ljudska i manjinska prava i društveni dijalog.

U zajedničkom načelnom pretresu učestvovali su narodni poslanici: dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ (nakon čijeg izlaganja se za reč javila ministar Gordana Čomić, kojoj je replicirao narodni poslanik dr Muamer Zukorlić, a zatim se za reč javila predstavnik predlagača Maja Gojković, potpredsednica Vlade iministar kulture i informisanja, kojoj je replicirao narodni poslanik dr Muamer Zukorlić), Branimir Jovanović, predsednik Poslaničke grupe Socijaldemokratska partija Srbije (nakon čijeg izlaganja se za reč javila ministar Maja Gojković), Zagorka Aleksić, predstavnik Poslaničke grupe JEDINSTVENA SRBIJA (JS), Jelena Mihailović, predstavnik Poslaničke grupe SOCIJALISTIČKA PARTIJA SRBIJE (SPS) (nakon čijeg izlaganja se za reč javila ministar Maja Gojković, a zatim je predsedavajuća Marija Jevđić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad Narodne skupštine i posle 18,00 časova), prof. dr Marko Atlagić, predstavnik Poslaničke grupe „Aleksandar Vučić - za našu decu“ (nakon čijeg izlaganja se za reč javila ministar Maja Gojković), Misala Pramenković, Vladan Glišić (nakon čijeg izlaganja su se za reč i repliku javili ministar Maja Gojković i narodni poslanik Vladan Glišić), Nebojša Bakarec, Samira Ćosović, mr Đorđe Kosanić, Snežana Paunović i Milimir Vujadinović, posle čega je predsedavajuća Elvira Kovač, potpredsednik Narodne skupštine, odredila pauzu u trajanju od jednog časa.

Nakon pauze, sednica je nastavljena u 15 časova i 5 minuta.

U nastavku zajedničkog načelnog pretresa učestvovali su narodni poslanici: Dunja Simonović Bratić, Predrag Rajić, Marijan Rističević, prof. dr Ljubiša Stojmirović, Dušan Marić, Nataša Jovanović, Ivan Ribać, Ana Pešić, prof. dr Marko Atlagić, Nevena Đurić, Miloš Terzić, doc. dr Ilija Životić, Miloš Banđur (nakon čijeg izlaganja se za reč javila ministar Gordana Čomić), Viktor Jevtović, dr Boban Birmančević, Aleksandar Mirković i prof. dr Vladimir Marinković.

Zatim je predsedavajući dr Vladimir Orlić, potpredsednik Narodne skupštine, zaključio zajednički načelni pretres o predlozima zakona iz tačaka 1. i 2. dnevnog reda.

Prvog dana rada, sednica je završena u 18 časova i 30 minuta.

**Drugi dan rada – 29. jul 2021. godine**

Sednica je počela u 10 časova i 20 minuta.

Sednici je predsedavao dr Vladimir Orlić, potpredsednik Narodne skupštine.

Predsedavajući je, na osnovu službene evidencije o prisutnosti narodnih poslanika, konstatovao da sednici prisustvuju 82 narodna poslanika, a primenom elektronskog sistema za glasanje utvrđeno je da je u sali prisutno 96 narodnih poslanika i da postoje uslovi za rad Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ – od Ministarstva zaštite životne sredine i Agencije za zaštitu od jonizujućih zračenja i nuklearnu sigurnost Srbije, Stefan Krkobabić, predstavnik Poslaničke grupe PUPS - "Tri P" – od Ministarstva za rad, zapošljavanje, boračka i socijalna pitanja, Ministarstva privrede i Ministarstva finansija, dr Nina Pavićević, predstavnik Poslaničke grupe SOCIJALISTIČKA PARTIJA SRBIJE (SPS) – od Ministarstva građevinarstva, saobraćaja i infrastrukture i Aleksandar Mirković, predstavnik Poslaničke grupe "Aleksandar Vučić - za našu decu" – od Ministarstva unutrašnjih poslova i Ministarstva za ljudska i manjinska prava i društveni dijalog (nakon čijeg izlaganja je predsedavajući, saglasno članu 27. i članu 87. st 2. i 3. Poslovnika, produžio rad Narodne skupštine i posle 18,00 časova).

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Zagorka Aleksić, Svetozar Andrić, Dušan Bajatović, Arđend Bajrami, Nadije Bećiri, Jelisaveta Veljković, Mladen Grujić, Tijana Davidovac, Vladimir Đukanović, Milan Đurica, Ninoslav Erić, Marko Zeljug, Krsto Janjušević, Šaip Kamberi, Ana Karadžić, Dragomir Karić, Dejan Kesar, Jovan Kolundžija, Nevenka Kostadinova, Marijana Krajnović, Sanja Lakić, Nataša Ljubišić, Sofija Maksimović, Aleksandar Marković, Vesna Marković, Dragan M. Marković, Veroljub Matić, Ana Miljanić, Olivera Nedeljković, Goran Pekarski, Đuro Perić, Mira Petrović, Ivana Popović, Milena Popović, Misala Pramenković, Katarina Rakić, Dejan Stošić, prof. dr Goran Tasić, Ivan Tasovac, Smilja Tišma, Toma Fila, Dubravka Filipovski, Ljiljana Kuzmanović-Vujaković, Nikola Kožović, Jelena Kocić i Predrag Milošević.

Predsedavajući je, saglasno članu 90. stav 1. Poslovnika, obavestio da su pozvani da sednici prisustvuju: Siniša Mali, ministar finansija, Tatjana Matić, ministar trgovine, turizma i telekomunikacija, Danijela Vazura, državni sekretar u Ministarstvu finansija i Tatjana Stanić, viši savetnik u Ministarstvu finansija.

Zatim je Narodna skupština prešla na **jedinstveni pretres o 3. tački dnevnog reda - PREDLOGU ZAKONA O POTVRĐIVANjU ODLUKE ZAJEDNIČKOG KOMITETA SPORAZUMA O SLOBODNOJ TRGOVINI U CENTRALNOJ EVROPI BROJ 1/2021 O IZMENI ANEKSA 4 SPORAZUMA O SLOBODNOJ TRGOVINI U CENTRALNOJ EVROPI (CEFTA 2006), KOJIM SE UTVRĐUJE PROTOKOL O DEFINICIJI POJMA „PROIZVODI SA POREKLOM“ I METODE ADMINISTRATIVNE SARADNjE IZ ČLANA 14. ST 1. I 3. I UKIDANjU I ZAMENI ODLUKA ZAJEDNIČKOG KOMITETA SPORAZUMA O SLOBODNOJ TRGOVINI U CENTRALNOJ EVROPI BR. 3/2013 I 3/2015.**

Predsedavajući dr Vladimir Orlić, potpredsednik Narodne skupštine je, saglasno članu 170. Poslovnika,otvorio jedinstveni pretres o **Predlogu zakona o potvrđivanju Odluke Zajedničkog komiteta Sporazuma o slobodnoj trgovini u Centralnoj Evropi Broj 1/2021 o izmeni Aneksa 4 Sporazuma o slobodnoj trgovini u Centralnoj Evropi (CEFTA 2006), kojim se utvrđuje Protokol o definiciji pojma „proizvodi sa poreklom" i metode administrativne saradnje iz člana 14. st. 1. i 3. i ukidanju i zameni Odluka Zajedničkog komiteta Sporazuma o slobodnoj trgovini u Centralnoj Evropi br. 3/2013 i 3/2015.**

Uvodno izlaganje o Predlogu zakona podnela je predstavnik predlagača Tatjana Matić, ministar trgovine, turizma i telekomunikacija.

U jedinstvenom pretresu učestvovali su narodni poslanici: dr Aleksandra Tomić, izvestilac Odbora za finansije, republički budžet i kontrolu trošenja javnih sredstava, dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Marija Jevđić, predstavnik Poslaničke grupe JEDINSTVENA SRBIJA (JS) (nakon čega se za reč javila ministar Tatjana Matić), Jasmina Karanac, predstavnik Poslaničke grupe Socijaldemokratska partija Srbije, Elvira Kovač, zamenik predsednika Poslaničke grupe SAVEZ VOJVOĐANSKIH MAĐARA, Uglješa Marković, predstavnik Poslaničke grupe SOCIJALISTIČKA PARTIJA SRBIJE (SPS), dr Aleksandra Tomić, predstavnik Poslaničke grupe „Aleksandar Vučić - za našu decu“, prof. dr Jahja Fehratović, Branimir Jovanović, Vojislav Vujić (nakon čega se za reč javila ministar Tatjana Matić), Uglješa Mrdić, Sanja Jefić Branković, Luka Kebara i Dušica Stojković.

\*

\* \*

Saglasno članu 83. stav 1. Zakona o Javnom tužilaštvu, Republički javni tužilac Zagorka Dolovac položila je zakletvu pred Narodnom skupštinom, a predsednik joj je čestitao na izboru i poželeo puno uspeha u radu.

Zatim se Republički javni tužilac Zagorka Dolovac obratila narodnim poslanicima.

\* \*

\*

U nastavku jedinstvenog pretresa učetvovali su narodni poslanici: Srbislav Filipović, Ivana Nikolić, Veroljub Arsić i Marijan Rističević (nakon čega se za reč javila ministar Tatjana Matić).

Zatim je predsedavajući dr Vladimir Orlić, potpredsednik Narodne skupštine, u skladu sa čl. 27. i 205. Poslovnika, odredio pauzu do 16,00 časova.

Posle pauze, sednica je nastavljena u 16 časova i 10 minuta.

U skladu sa članom 205. Poslovnika, pristupljeno je postavljanju poslaničkih pitanja, u vremenu od 16,00 do 19,00 časova.

Pre prelaska na postavljanje poslaničkih pitanja, predsednik Narodne skupštine je podsetio na odredbe Poslovnika koje se odnose na način postavljanja poslaničkih pitanja.

Poslanička pitanja postavili su narodni poslanici: Vladan Glišić – Ani Brnabić, predsedniku Vlade, koja je dala odgovor, nakon čega je narodni poslanik Vladan Glišić komentarisao odgovor i postavio dopunsko pitanje predsedniku Vlade, koja je odgovorila, posle čega je narodni poslanik Vladan Glišić komentarisao i ovaj odgovor, Samir Tandir – predsedniku Vlade, Aleksandru Vulinu, ministru unutrašnjih poslova i dr Zlatiboru Lončaru, ministru zdravlja, a odgovor je dao ministar Aleksandar Vulin, nakon čega je narodni poslanik Samir Tandir komentarisao odgovor i postavio dopunsko pitanje predsedniku Vlade i Branku Ružiću, prvom potpredsedniku Vlade i ministru prosvete, nauke i tehnološkog razvoja, koji su odgovorili na pitanja, posle čega je narodni poslanik Samir Tandir komentarisao i ove odgovore, dr Muamer Bačevac – predsedniku Vlade, koja je dala odgovor, nakon čega je narodni poslanik dr Muamer Bačevac postavio dopunsko pitanje ministru Aleksandru Vulinu, a odgovore su dali ministar Aleksandar Vulin i predsednik Vlade, posle čega je narodni poslanik dr Muamer Bačevac komentarisao i ove odgovore, Dragan D. Marković – ministru Aleksandru Vulinu, Radomiru Ratku Dmitroviću, ministru za brigu o porodici i demografiju i Maji Popović, ministru pravde, a odgovore su dali ministar Aleksandar Vulin i ministar Maja Popović, nakon čega je narodni poslanik Dragan D. Marković postavio dopunsko pitanje predsedniku Vlade, koja je odgovorila, posle čega je narodni poslanik Dragan D. Marković komentarisao i ovaj odgovor, Akoš Ujhelji – predsedniku Vlade, koja je dala odgovor, nakon čega je narodni poslanik Akoš Ujhelji postavio dopunsko pitanje Jadranki Joksimović, ministru za evropske integracije, koja je odgovorila, posle čega je narodni poslanik Akoš Ujhelji komentarisao i ovaj odgovor, hadži Milorad Stošić – Milanu Krkobabiću, ministru za brigu o selu, koji je dao odgovor, nakon čega je narodni poslanik hadži Milorad Stošić komentarisao odgovor i postavio dopunsko pitanje ministru Milanu Krkobabiću, koji je odgovorio, posle čega je narodni poslanik hadži Milorad Stošić komentarisao i ovaj odgovor, Snežana Paunović – predsedniku Vlade, koja je dala odgovor i Dragan Šormaz – Maji Gojković, potpredsednici Vlade i ministru kulture i informisanja, koja je dala odgovor, posle čega se predsednik zahvalio predsedniku i članovima Vlade na učešću u radu.

Zatim je predsednik zaključio jedinstveni pretres o Predlogu zakona iz tačke 3. dnevnog reda.

Predsednik je, saglasno članu 87. stav 5. Poslovnika, odredio četvrtak, 29. jul 2021. godine, sa početkom u 19 časova i 6 minuta, kao Dan za glasanje o tačkama dnevnog reda sednice Desetog vanrednog zasedanja Narodne skupštine Republike Srbije u Dvanaestom sazivu.

Primenom elektronskog sistema za glasanje utvrđeno je da je u sali prisutno 185 narodnih poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda - PREDLOG ZAKONA O IZMENAMA ZAKONA O KULTURI**

Pošto je Narodna skupština obavila zajednički načelni pretres o predlozima zakona iz tačaka 1. i 2. dnevnog reda, a s obzirom na to da na predloge zakona nisu podneti amandmani, Narodna skupština je, saglasno članu 160. stav 3. Poslovnika, odlučivala samo o predlozima zakona u celini.

Narodna skupština je, većinom glasova (od 187 prisutnih narodnih poslanika, 186 je glasalo za, a jedan nije glasao), usvojila Predlog zakona o izmenama Zakona o kulturi, u celini.

**2. tačka dnevnog reda - PREDLOG ZAKONA O IZMENI ZAKONA O BIBLIOTEČKO - INFORMACIONOJ DELATNOSTI**

Narodna skupština je, jednoglasno (od 187 prisutnih narodnih poslanika, 187 je glasalo za), usvojila Predlog zakona o izmeni Zakona o bibliotečko - informacionoj delatnosti, u celini.

**3. tačka dnevnog reda - PREDLOG ZAKONA O POTVRĐIVANjU ODLUKE ZAJEDNIČKOG KOMITETA SPORAZUMA O SLOBODNOJ TRGOVINI U CENTRALNOJ EVROPI BROJ 1/2021 O IZMENI ANEKSA 4 SPORAZUMA O SLOBODNOJ TRGOVINI U CENTRALNOJ EVROPI (CEFTA 2006), KOJIM SE UTVRĐUJE PROTOKOL O DEFINICIJI POJMA „PROIZVODI SA POREKLOM“ I METODE ADMINISTRATIVNE SARADNjE IZ ČLANA 14. ST 1. I 3. I UKIDANjU I ZAMENI ODLUKA ZAJEDNIČKOG KOMITETA SPORAZUMA O SLOBODNOJ TRGOVINI U CENTRALNOJ EVROPI BR. 3/2013 I 3/2015**

Narodna skupština je, većinom glasova svih narodnih poslanika (od 187 prisutnih narodnih poslanika, 187 je glasalo za), usvojila Predlog zakona o potvrđivanju Odluke Zajedničkog komiteta Sporazuma o slobodnoj trgovini u Centralnoj Evropi Broj 1/2021 o izmeni Aneksa 4 Sporazuma o slobodnoj trgovini u Centralnoj Evropi (CEFTA 2006), kojim se utvrđuje Protokol o definiciji pojma „proizvodi sa poreklom“ i metode administrativne saradnje iz člana 14. st 1. i 3. i ukidanju i zameni Odluka Zajedničkog komiteta Sporazuma o slobodnoj trgovini u Centralnoj Evropi br. 3/2013 i 3/2015, u celini.

Pošto je Narodna skupština obavila razmatranje i odlučivanje o svim tačkama dnevnog reda sednice, predsednik Narodne skupštine je, saglasno članu 102. Poslovnika, zaključio sednicu Desetog vanrednog zasedanja Narodne skupštine Republike Srbije u Dvanaestom sazivu.

Sednica je zaključena u 19 časova i 15 minuta.

GENERALNI SEKRETAR PREDSEDNIK

 Veljko Odalović Ivica Dačić